**ОБАВЕШТЕЊЕ**

о спровођењу одлуке Уставног Суда Србије IУз-60/2021, 14. фебруара 2024. године

Објављивањем одлуке Уставног Суда Србије IУз-60/2021, 14. фебруара 2024. године („Службени гласник РС“, број 11/24), престао је да важи члан 13. став 1. Закона о финансијској подршци породици са децом, у делу који гласи: „одсуства због компликација у вези са одржавањем трудноће, или“ и у делу који гласи: „уколико није коришћено одсуство због компликација у вези са одржавањем трудноће“.

**Од 14. фебруара 2024. године, члан 13. став 1. Закона о финансијској подршци породици са децом гласи: „Основица накнаде зараде, односно накнаде плате за време породиљског одсуства и одсуства са рада ради неге детета, за лица из члана 12. овог закона, утврђује се на основу збира месечних основица на који су плаћени доприноси на примања која имају карактер зараде, за последњих 18 месеци који претходе првом месецу отпочињања породиљског одсуства.“**

Министарство за бригу о породици и демографију, 22. фебруара 2024. године, проследило је Општинским – градским управама **Инструкцију о поступању општинских – градских управа у примени и спровођењу одлуке Уставног суда Републике Србије Бр. IУз-60/2021** број: 401-00-00021/2024-03 од 22.02.2024. године.

Општинска – градска управа преиспитаће по службеној дужности сва решења којима је одлучено о праву на накнаду зараде, односно накнаду плате за време породиљског одсуства и одсуства са рада ради неге детета, а која нису коначна и правноснажна.

**Корисници права којима је решење достављено почев од 19. априла 2019. године могу поднети, уколико сматрају да им је право повређено, захтев за измену појединачног акта (решења) које је коначно и правноснажно.**

**ЗАХТЕВ СЕ ПОДНОСИ НА УТВРЂЕНОМ ОБРАСЦУ (У ПРИЛОГУ) ОПШТИНСКОЈ – ГРАДСКОЈ УПРАВИ КОЈА ЈЕ ДОНЕЛА ПОЈЕДИНАЧНИ АКТ (РЕШЕЊЕ).**

Рок за подношење наведеног захтева је **шест месеци** од дана објављивања одлуке Уставног суда, а како је одлука објављена 14. фебруара 2024. године, то **рок за подношење захтева за измену појединачног акта (решења) истиче 14. августа 2024. године**.

ОПШТИНСКА – ГРАДСКА УПРАВА ………………………

**Захтев за измену решења по одлуци Уставног суда**

На основу решења општинске – градске управе ……..………………………………….. број: ……………………………… од ……………….. године остварио/ла сам право на накнаду зараде, односно накнаду плате за време породиљског одсуства и одсуства са рада ради неге детета.

На решење општинске – градске управе: (заокружити)

1. нисам уложио/ла жалбу
2. уложио/ла сам жалбу

На решење по жалби: (заокружити)

1. нисам уложио/ла тужбу
2. уложио/ла сам тужбу

Подносим захтев за измену решења у складу са одлуком Уставног суда

Датум: Подносилац захтева:

………………………………............

(име и презиме)

………………………………

ЈМБГ

………………………………………

(мето и адреса становања)

………………………………………

(број телефона и мејл адреса)

……………………………………...

потпис подносиоца захтева